text: 442BZ: Llapan, llapan. Ñuqapaqmi llapanmi, thaptikunin astawanraq inkap yupinta purispa, Inkap yachayninta yachaspa, Inkap yuyayninkunata taripaspa, ñuqap sunquypi thaptikun aswantaraq, waqani, khuyani imayna kay allin ñan puriq runakuna ch'usaqman tukusqa, allin yuyaq runakuna ch'usaqman tukusqa, allin llamk'aq runakuna ch'usaqman tukusqa, qhipa willaykunata qunqachkayku, qunqapuyku, qunqachkayku mana taripaykuchu ñawpaq machulaykukunap purisqanta, yuyasqanta, takisqanta, tususqanta, yuyasqanta. Ñuqaqa ñini, manaraq españolkuna chayamuchkaptin kay llaqtanchikpi, inkakunap ñawpachisqan tiksi muyuntinpaq apachiran llamk'asqanta, yuyasqanta tiksi muyuntinpaq, chaypi kachkan papa llamk'asqan, sara llamk'asqan, kinuwa llamk'asqan, tarwi llamk'asqan. Allin kallpa, allin tullu runa jap'ichinapaq.[...] Nuqaqa ñini, runasimita ruwas, runasimita rimaspa, runawan khuska purispa, rimaspa, asikuspa, llamk'aspa, sapinchik'an chayasunchik, umanchikta churasunchik ñuqanchik pataman, chayllam allin runa kasunchik, kunanqa purichkanchik mana saphiyuq, mana umayuq, jinam kachkayku kay pachapi, kay llaqtapi ñuqayku.